gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl gl gl pt gl gl gl gl gl gl gl gl gl gl lt pt gl gl gl gl pt gl gl gl gl gl pt es gl pt gl gl fr en gl ceb en gl ca gl gl gl gl gl en pt ca gl gl
Ameaza con estoupar o edificio en Ourense mentres tiraba cousas pola ventá - G24
Nas próximas horas está previsto que pase a disposición xudicial o home que onte se atrincheirou nun piso da cidade de Ourense
Ocorreu despois dunha discusión coa súa parella
Atrincheirouse nunha vivenda do segundo piso
Durante máis de catro horas estivo atrincheirado na súa vivenda o inquilino dun segundo piso deste edificio de Ourense, mentres axentes da Policía Nacional trataban de tranquilizalo. Os bombeiros, que tamén se desprazaron ao lugar, mesmo instalaron un colchón de salvamento ao pé do edificio: "Por se se tiraba. Tamén puxeron unhas cintas para desviarnos por outro lado", explica Lucía Fernández, testemuña do suceso.
A Lucía, veciña do edificio lindeiro, espertárona os berros dunha discusión entre o home e a súa parella, contra as oito e media da mañá. El ameazaba con facer estoupar o edificio.
"Estaba gritando moitas cousas, entre elas que lle daba igual matarse el ou matar os policías. Viñeron tamén os bombeiros e os do gas, porque ameazaba con queimar todo", di Lucía.
En canto chegaron os equipos de emerxencias, a muller recibiu asistencia psicolóxica e abandonou o lugar, mentres o home seguía encerrado na vivenda, desde onde lanzou varios obxectos á rúa.
"Primeiramente, berrando. Eu vin que a policía estaba recollendo uns garfos, e o do tendal díxomo a miña nai. Pero a bolsa teño eu o vídeo, que o gravei, tirouno pola ventá, case encesta no balcón de en fronte. E dicía que el non fixera nada".
A Policía acordoou a zona e mobilizou o Operativo Especial de Seguridade, os GOES, desprazados desde A Coruña, que finalmente conseguiron entrar na vivenda. Esposaron o home e levárono en ambulancia. Agora está detido, nos calabozos da Policía Nacional, á espera de pasar a disposición xudicial.
Atrinchéirase cun machete e ameaza de morte os seus veciños de Coia
Ameaza cunha pistola a un obreiro que ancheaba a estrada diante da súa casa en Friol
José Manuel Leal, pai de Desirée, citado a declarar por supostas ameazas ao mozo da súa exparella
Os bombeiros de Ourense denuncian chamadas falsas e amenzantes que entorpecen o servizo
Contido con Xeográficas Galicia .
O proxecto 'Xuntos' de produtos galegos gourmet preséntase no Forum Gastronómico
Flamenco 'made in Galicia' no último videoclip de Bryan Adams
Os armadores confían na revisión do veto pero temen que chegue tarde
Morre un operario de 35 anos mentres instalaba unha barraca do San Froilán
Síguenos en redes sociais
Aviso legal e Política de Privacidade